Jernbane på Malta

Jernbanen på Malta eksisterte kun i en kort periode mellom 1883 og 1931. I dette tidsrommet hadde Malta en jernbanelinje som forbandt hovedstaden Valletta til hærens brakker i Mtarfa via Mdina og en rekke byer og landsbyer.

Jernbanen falt ut av bruk, og ble til slutt helt stengt. Dette skjedde etter innføringen av elektriske trikker og busser. På høyden av bombingen av Malta under andre verdenskrig, kunngjorde Mussolini at hans styrker hadde ødelagt jernbanenettet. Men da krigen brøt ut hadde banen vært stengt i mer enn ni år.

Per i dag finnes det ingen jernbane på Malta.

Se også 
Transport på Malta

Transport på Malta
Jernbane i Europa
Malta